**Národná rada Slovenskej republiky**

**IV. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: 1233/2009

**1142a**

**S p r á v a**

Výboru Národnej rady Slovenskej republiky pre pôdohospodárstvo, životné prostredie a ochranu prírody o prerokovaní **Návrhu na vyslovenie súhlasu Národnej rady Slovenskej republiky s prijatím Dodatku č. 2 k Dohode o ochrane netopierov v Európe (tlač 1142)**

Predseda Národnej rady Slovenskej republiky rozhodnutím č. 1167 z 30. júna 2009 pridelil Návrh na vyslovenie súhlasu Národnej rady Slovenskej republiky s prijatím Dodatku č. 2 k Dohode o ochrane netopierov v Európe (tlač 1142 na prerokovanie

- Výboru Národnej rady Slovenskej republiky pre pôdohospodárstvo, životné prostredie a ochranu prírody

s  lehotou na prerokovanie návrhu do 4. septembra 2009.

**Výbor Národnej rady Slovenskej republiky pre pôdohospodárstvo, životné prostredie a ochranu prírody** prerokoval Návrh na vyslovenie súhlasu Národnej rady Slovenskej republiky s prijatím Dodatku č. 2 k Dohode o ochrane netopierov v Európe (tlač 1142) 2. septembra 2009 súhlasil s návrhom

a **odporučil Národnej rade Slovenskej republiky**

podľa čl. 86 písm. d) Ústavy Slovenskej republiky **vysloviť súhlas** s prijatím Dodatku č. 2 k Dohode o ochrane netopierov v Európe

Výbor Národnej rady Slovenskej republiky pre pôdohospodárstvo, životné prostredie a ochranu prírody ako gestorský schválil túto správu svojím uznesením č. 462 z  8. septembra 2009, v ktorom určil za spravodajcu výboru poslanca Antona Korbua súčasne ho poveril vystúpiť na schôdzi Národnej rady Slovenskej republiky k uvedenému návrhu a predložiť návrh na uznesenie Národnej rady Slovenskej republiky.

Súčasťou správy je i návrh uznesenia Národnej rady Slovenskej republiky.

Jozef **Ď u r a č k a** v. r.

predseda výboru

**Národná rada Slovenskej republiky**

**IV. volebné obdobie**

**N á v r h**

**U z n e s e n i e**

**Národnej rady Slovenskej republiky**

**z .... 2009**

k  Návrhu na vyslovenie súhlasu Národnej rady Slovenskej republiky s prijatím Dodatku č. 2 k Dohode o ochrane netopierov v Európe (tlač 1142)

**Národná rada Slovenskej republiky**

podľa článku 86 písm. d) Ústavy Slovenskej republiky

**vyslovuje s ú h l a s**

s  prijatím Dodatku č. 2 k Dohode o ochrane netopierov v Európe